# Buh Meridional

El Buh Meridional o Hípanis (ucraïnès: Півде́нний Буг, Pivdennyi Buh, a vegades Бог, Boh, o Півде́нний Бог, Pivdennyi Boh; turc: Aksu; grec antic: Hypanis) és un riu d'Ucraïna. Sorgeix a l'oest, a la província de Khmelnitski, a la regió històrica de Podòlia o Podíl·lia (ucraïnès: Поділля, Podíl·lia, o Подільська земля, Podilska Zemlià; polonès: Podole; llatí i romanès: Podolia), als aiguamolls de l'altiplà de Podíl·lia (Поді́льська височина́, Podílska vyssotxynà), prop del poble de Volotxisk (Волочиськ), uns 90 km a l'oest de la ciutat de Khmelniski i uns 145 km de la frontera amb Polònia. Flueix cap al sud-est, travessant l'estepa per desembocar a la mar Negra, al liman o estuari del Buh, que conflueix -al poble de Paruntyne, on es troben les ruïnes de l'antiga ciutat grega d'Òlbia- amb el líman o delta del Dnipró per anomenar-se liman del Dnipró-Buh. Té una llargada de 806 km i una conca hidrogràfica de 63.700 km².
Passa per les províncies o óblasts de Khmelnistki i Vínnitsia, entra a l'Kirovohrad per després formar la frontera entre aquesta i la d'Odessa, i finalment travessa la de Mikolaiv.
Típicament el riu es congela el desembre i comença el desgel el març.

## Ciutats principals banyades pel riu

Les 4 ciutats principals a les ribes del Buh Meridional:
* Khmelnitski (Хмельницький)
* Vínnitsia (Ві́нниця)
* Pervomaisk (Первома́йськ), abans del 1919, Holta, Bohopill o Bohopol, i Olviópol (Голта, Богопіль (Богополь) та Ольвіополь)
* Mikolaiv (Миколаїв)

## Altres municipis

Altres ciutats i pobles d'interès travessades pel riu:
* Medjýbij (ucraïnès: Меджибіж, Medjýbij, abans Межибоже, Medjýboje; polonès: Międzybuż, abans Międzyboż; jiddisch: מעזשביזש - Mejybij), antic centre de cultura jueva i ciutat amb una magnífica fortalesa, emplaçada a la confluència del Bujok (Бужок) amb el Buh Meridional. (Per veure'n algunes imatges: pàgina sobre castells d'Ucraïna)
* Parutine (Парутине), on es troba l'espai natural de Sto Mohyl (Сто Могил, "100 tombes") amb les ruïnes de l'antiga ciutat grega d'Òlbia (grec antic: Óλβια; llatí: Olbia; ucraïnès: О́львія)
* Letýtxiv (Лети́чів)
* Khmilnyk (Хмільни́к)
* Hnívan (Гні́вань)
* Ladýjyn (Лади́жин)
* Haivoron (Гайворон)
* Iujnoukraïnsk (Южноукраї́нськ)
* Sabariv (Сабарів)
* Voznessensk (Вознесе́нськ)
* Nova Odessa (Нова Одеса), abans del 1739, Oleksíïvske (Олексіївське), i del 1739 al 1832, Fedorivka (Федорівка)

## Tributaris del Buh Meridional

En ordre orogràfic des de l'origen fins a la desembocadura (afluents que entren des de l'esquerra marcats amb E, els de la dreta, amb D):
* Ploska (Плоска, D), que vol dir "plana", que entra al Buh M. a Khmelnitski
* Bujok (Бужок, E), el "petit buh", que s'ajunta am el Buh M. a Medjýbyj
* Vovk (Вовк, D), que es tradueix com a "llop",, entra al Buh M. a Letýtxiv (Лети́чів)
* Ikva (Іква, E), entra al Buh M. a Khmilnyk
* Savran o Savranka (Саврань, Савранка, D), que entra al Buh M. prop del municipi de Savran, després de Haivoron
* Zhar (Згар, D), entra al Buh M. a Vínnitsia
* Riv (Рів, D), entra al Buh M. a Hnívan
* Synnýtsia (Сини́ця, D)
* Sob (Соб, E), entra al Pivdennyi Buh a Ladýjyn
* Kodyma (Кодима, D), que entra al Buh M. a Pervomaisk.
* Syniukha (Синюха, E, 111 km), neix de l'aiguabarreig del Velyka Vys (Велика Вись, "Gran Vys") i el Tikytx (Тікич), flueix per les óblasts de Kirovohrad i Mikolaiv. S'ajunta al Buh M. també a Pervomaisk.
** Velyka Vys (Велика Вись, "Gran Vys"), afluent del Syniukha.
** Tíkytx (Ті́кич), afluent del Syniukha que neix de la confluència dels Hirskýi i Hnylýi Tíkytx.
*** Hirskýi Tíkytx (Гірськи́й Ті́кич, el "Tíkytx Muntanyós" o de muntanya)
*** Hnylýi Tíkytx (Гнили́й Ті́кич, el "Tíkytx Podrit" o de terra baixa)
* Hnylýi Ialanets (Гнилий Яланець, E), entra al Buh M. a Troitse, abans de Nova Odessa
* Mertvovod (Мертвовод, E), el seu nom vol dir "aigües mortes", entra al Buh M. prop de Voznessensk
* Txytxykliia (Чичиклія, D), entra al Buh M. després de Biloúsivka, a Liubàixivka (Любашівка)
* Inhul (Інгул, E), que entra al Buh M. a Mikolaiv

## Imatges del Buh Meridional

* Mapa del curs alt del Buh Meridional (en alemany).
* Mapa del curs baix del Buh Meridional (en alemany).
* Ribera del Buh Meridional a Vínnitsia
* Posta de sol sobre el Buh Meridional a Vínnitsia
* El Buh Meridional al seu pas pel poble de Myheia, a l'óblast de Mikolaiv
* La confluència de l'Inhul amb el Buh Meridional a Mikolaiv

## Vegeu també

* Buh Occidental
* Llista de rius d'Ucraïna
* Rius més llargs d'Ucraïna

## Referències

* ↑ Alberich, Joan et al. Diccionari llatí-català de noms propis. Columna. «Hўpănis, Hypanis m: Hípanis. Riu de Sarmàcia.»